Document ID: /roh_data/filtered/fineweb-2-filterrobots_roh.jsonl.gz/10715

Cun questa decisiun ha il tribunal suprem dà suatientscha al giavisch dal procuratur public. Guaidó era sa declerà sco nov president da la Venezuela. Il procuratur public stat dentant davos il president Nicolas Maduro. Guaidó n'è betg stà surprais da l'agir da la giustia. La suletta resposta dal reschim saja persecuziun ed oppressiun, ha ditg Guaidó. El supponia ch'el pudess er ir en praschun.
USA sustegnan Guaidó
Entant han ils Stadis Unids dà access a Guaidó per contos da la regenza venezolana e da la banca centrala tar bancas americanas. Quai ha communitgà il ministeri da l’exteriur american. Ils Stadis Unids renconuschan Juan Guaidó sco president transitoric da la Venezuela.
RR novitads 06:00